РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 01
от извънредно заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 11.01.2022 г. 

Днес, 11.01.2022 г. /вторник/ от 11.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ. 

Д Н Е В Е Н   Р Е Д:

1. ОТНОСНО: Писмо вх. № ВСС-16241/21.12.2021 г. от главния секретар на АГП със становище на главния прокурор по предложението на административния ръководител на Районна прокуратура – Пловдив за разкриване на 1 щ.бр. за длъжност „прокурорски помощник“ и 3 щ.бр. за длъжност „съдебен деловодител“.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „прокурорски помощник“ в Районна прокуратура – Пловдив.

МОТИВИ: Предвид високата натовареност за последните три години и ниското съотношение брой съдебни служители/брой магистрати, съобразно приетите критерии за разпределяне на прокурорски помощници в структурата на ПРБ е налице основание за разкриване на още една щ. бр. за прокурорски помощник в РП-Пловдив. 

1.2. РАЗКРИВА, на основание чл. 30, ал. 5, т. 8 от ЗСВ, 2 /две/ щ.бр. за длъжност „съдебен деловодител“ в Районна прокуратура – Пловдив.
МОТИВИ: С оглед допълнителните дейности, възложени на специализираната администрация, свързани с електронния документооборот и предоставяне на електронни услуги от ПРБ, предвид високата натовареност и ниското съотношение брой съдебни служители/брой магистрати увеличението с 2 щ. бр. за съдебен деловодител е целесъобразно.

ВНАСЯ предложението в заседание на Прокурорската колегия на Висшия съдебен съвет, насрочено на 12.01.2022 г., за разглеждане и произнасяне. 

2. ОТНОСНО: Писмо вх. № ВСС-16581/21.12.2021 г. от главния секретар на АГП със становище на главния прокурор по предложение от административния ръководител на Районна прокуратура – Кърджали за разкриване на 1 щ.бр. за длъжност „прокурорски помощник“ и 1 щ.бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ОТХВЪРЛЯ предложението за разкриване на 1 /една/ щ.бр. за длъжност „съдебен деловодител“ в Районна прокуратура – Кърджали.
МОТИВИ: Към настоящия момент в РП-Кърджали броя на магистратите е 16 щ. бр., на съдебните служители общо – 22 и на специализираната администрация – 12, поради което считаме, че утвърдения щат на съдебните служители е достатъчен и оптимален за осигуряване дейността на магистратите и административния ръководител следва да оптимизира работата на служителите с наличния щат.
Изпраща решението на административния ръководител на Районна прокуратура – Кърджали, за сведение.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „прокурорски помощник“ в Районна прокуратура – Кърджали.

МОТИВИ: Съгласно утвърдения щат в РП-Кърджали броя на магистратите е 16 щ. бр., а на съдебните служители – 22. Въпреки че съотношението 1,37, е малко над средното за страната - 1,29, увеличението на щата на специализираната администрация с длъжност прокурорски помощник е целесъобразно и необходимо, предвид високата натовареност на прокуратурата за последните три години и липсата на утвърден щат за такава длъжност.

3. ОТНОСНО: Писмо вх. № ВСС-17003/21.12.2021 г. от главния секретар на АГП със становище на главния прокурор по предложение от административния ръководител на Районна прокуратура – Сливен за разкриване на 2 щ.бр. за длъжност „прокурорски помощник“.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „прокурорски помощник“ в Районна прокуратура – Сливен.

МОТИВИ: Съгласно утвърденото щатно разписание РП-Сливен разполага с 1 щ.бр. прокурорски помощник, но предвид високата натовареност на магистратите за последните три години, ниското съотношение съдебни служители/магистрати спрямо средното, и съобразно критериите за разпределяне на прокурорски помощници, са налице основания за разкриване на 1 щ.бр. за прокурорски помощник РП-Сливен.

4. ОТНОСНО: Предложение вх. № ВСС-17019/21.12.2021 г. от главния прокурор за кадрови промени в администрацията на ПРБ:
 – трансформация на 2 щ.бр. „младши вътрешен одитор“ в 2 щ.бр. „старши вътрешен одитор“ в АГП, 
– трансформация на 1 щ.бр. „пазач“ в 1 щ.бр. „чистач“ в Окръжна прокуратура – Габрово, 
– трансформация на 1 щ.бр. „съдебен секретар“ в 1 щ.бр. „завеждащ служба“ в Районна прокуратура – Пазарджик.
Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ДАВА СЪГЛАСИЕ за трансформиране на 2 /две/ щ.бр. за длъжност „младши вътрешен одитор“ в 2 /две/ щ.бр. за длъжност „старши вътрешен одитор“ в звено „Вътрешен одит“, в Администрацията на главния прокурор.
МОТИВИ: Към настоящия момент в щата на звено Вътрешен одит са утвърдени 10 щ.бр., от тях незаети са пет - 1 – „ръководител звено ВО“, 2 – „младши вътрешен одитор“ и 1 – „стажант одитор“. Обявявани са конкурси за заемане на длъжността младши вътрешен одитор, но същите приключват с решения на комисиите за некласиране на явилите се кандидати, поради оценки по-ниски от 4,50. 
В този състав на заетите щ. бр. дейността на звеното е силно ограничена и няма възможност както за формиране на екип от поне двама одитори, така и за изпълнение на планираните одитни ангажименти с по един одитор на проверка. Изпълнението на възложените одитни ангажименти се бави, като е невъзможно спазването на определените срокове за представяне на работни документи и доклади. В утвърдения годишен план на звеното са включени още три одитни ангажимента, които в този състав не могат да бъдат изпълнени до края на годината.
В тази връзка с оглед високата отговорност на дейностите при изпълнение на одитни ангажименти и предвид затрудненията при намирането на кандидати с професионален опит в областта на контрола, вътрешния и външен одит, е целесъобразно-обосновано да трансформират 2 щ.бр. „младши вътрешен одитор“ в 2 щ.бр. „старши вътрешен одитор“.

4.2. ДАВА СЪГЛАСИЕ за трансформиране на 1 /една/ щ.бр. за длъжност „пазач“ в 1 /една/ щ.бр. за длъжност „чистач“ в Окръжна прокуратура – Габрово.
МОТИВИ: Прокурорите, следователите и служителите от ОП-Габрово са разположени в две сгради, включващи над 40 работни кабинети, зали и архивни, санитарни помещения и общи части. 
В щата на прокуратурата е утвърдена 1 щ бр за чистач, която е крайно недостатъчна за обслужването на помещенията. Към настоящия момент служителят на длъжност чистач е в продължителен отпуск за временна неработоспособност.
Изключително е затруднена дейността по почистването на работните и санитарните помещения и във връзка с необходимостта от ежедневно, неколкократно стриктно почистване и дезинфекциране на работните и общите помещения във връз с епидемията от Ковид-19.
С оглед отпадналата необходимост от дейността по охрана и осъществяване на пропускателния режим в една от сградите на ОП-Габрово трансформацията на 1 щ.бр. пазач в 1 щ.бр. чистач е обоснована.

4.3. ДАВА СЪГЛАСИЕ за трансформиране на 1 /една/ щ.бр. за длъжност „съдебен секретар“ в 1 /една/ щ.бр. за длъжност „завеждащ служба“ в Районна прокуратура – Пазарджик.
МОТИВИ: Съгласно длъжностното разписание в РП-Пазарджик са утвърдени 26 щ. бр. за прокурори и 32 – за съдебни служители, което е съотношение 1,19 по-ниско от средното за страната.
Организацията, ръководството и контрола на работата на съдебните служители от общата и специализираната администрация в прокуратурата се осъществява от административен секретар. Той отговаря и за управлението на административните, финансово-счетоводните и деловодни дейности и в териториалните отделения във Велинград, Пещера и Панагюрище. 
Предвид високата натовареност на прокуратурата с цел по-добра организация на дейността на служителите от специализираната администрация е обосновано разкриването на щ. бр. за длъжност завеждащ служба „Регистратура и деловодство“ чрез предложената трансформация.
Разликата в размера на възнаграждението за предложените трансформации ще бъде финансово обезпечено за сметка на проектобюджета за 2022 г.

5. ОТНОСНО: Писмо вх. № ВСС-17088/29.12.2021 г. от административния ръководител на Районна прокуратура – Бургас с предложение за увеличаване щатната численост и трансформации на длъжности, както следва:
- разкриване на 1,5 щ.бр. „призовкар-чистач“
- трансформация на 1,5 щ.бр. „чистач“, 1 щ.бр. /две по 0,5/ „чистач-куриер“ и 2 щ.бр. „призовкар“ в 4,5 щ.бр. „призовкар-чистач“.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. Изпраща писмото от административния ръководител на Районна прокуратура – Бургас на главния прокурор, за становище.

ПРЕДСЕДАТЕЛ 
НА КОМИСИЯТА:    /п/  
			   ГЕРГАНА МУТАФОВА